**CONSILIUL LOCAL AL MUNICIPIULUI TÂRGU MUREȘ**

**DIRECȚIA DE ASISTENŢĂ SOCIALĂ TÂRGU MUREȘ**

ROMÂNIA – 540015, Târgu Mureş, Str. Gheorghe Doja, Nr. 9

Tel. 0365-430.859, Fax. 0365-882.023; E-mail: registratura.das@tirgumures.ro

Anexa nr. 1 la ROF

**CONTRACT DE VOLUNTARIAT**

**Nr. \_\_\_\_\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_\_\_**

**Art. 1. PĂRŢILE CONTRACTANTE**

Între:

**DIRECŢIA DE ASISTENŢĂ SOCIALĂ TÂRGU MUREŞ** cu sediul în Târgu-Mureş, str. Gheorghe Doja nr. 9, telefon 0365.430.859, fax 0365-882.023, cod fiscal 39906612, cont bancar: RO38TREZ24A685050591100X, deschis la Trezoreria Târgu Mureş, reprezentată legal prin Andreia Moraru în calitate de p. director executiv, numită în continuare **BENEFICIARUL VOLUNTARIATULUI/ORGANIZAȚIA GAZDĂ**

şi

Numitul/numita \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ domiciliat în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

nr. \_\_\_\_\_\_\_\_\_\_\_\_\_\_\_\_\_\_\_\_\_, telefon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adresă e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, posesor al C.I. seria \_\_\_\_ nr. \_\_\_\_\_\_\_\_\_\_\_\_\_\_\_\_\_\_\_\_, eliberat de SCPLEP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_ CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de **VOLUNTAR**,

s-a încheiat prezentul contract în conformitate cu Legea nr. 78/2014 privind reglementarea activității de voluntariat în România, actualizată, cu modificările și completările ulterioare.

**Art. 2. OBIECTUL CONTRACTULUI**

Obiectul prezentului contract îl constituie desfăşurarea de către voluntar a activităţilor prevăzute în anexa nr. 4 (Fișa voluntarului) al Regulamentului de Organizare și Funcționare a activității de voluntariat din cadrul Direcției de Asistență Socială Târgu Mureș, fără a obţine o contraprestaţie materială.

Obiectul prezentului contract îl constituie participarea persoanelor fizice la acțiuni de voluntariat organizate de Direcția de Asistență Socială Târgu Mureș, prevăzute în anexa nr. 4 (Fișa voluntarului) al Regulamentului de Organizare și Funcționare a activității de voluntariat din cadrul Direcției de Asistență Socială Târgu Mureș, fără a obţine o contraprestaţie materială și în conformitate cu prevederile Regulamentului de organizare și funcționare a activității de voluntariat în cadrul Direcției de Asistență Socială Târgu Mureș, aprobat prin HCL nr. ...........

**Art. 3. DREPTURILE ŞI OBLIGAŢIILE VOLUNTARULUI**

**3.1. Drepturile voluntarului:**

* De a fi tratat ca şi coleg cu drepturi egale de către conducerea beneficiarului voluntariatului şi de către angajaţii acestei instituţii;
* De a participa activ la derularea programelor în considerarea cărora se încheie prezentul contract;
* De a fi supervizat şi coordonat de persoane cu experienţă în domeniul în care prestează activitatea, persoane care sunt angajate ale beneficiarului voluntariatului, mai ales la începerea activităţii;
* Activitatea de voluntariat se consideră experiență profesională și/sau în specialitate, în funcție de tipul activității, dacă aceasta este realizată în domeniul studiilor absolvite;
* De a i se asigura un loc unde să-şi desfăşoare activitatea şi accesul la echipamentul şi/sau consumabilele necesare derulării activităţii;
* De a i se asigura de către beneficiarul voluntariatului protecţia muncii în funcţie de natura şi de caracteristicile activităţii pe care o desfăşoară, întocmindu-se obligatoriu de persona responsabilă, fișa de protecție a voluntarului, parte integrantă a contractului de voluntariat;
* De a solicita beneficiarului voluntariatului, eliberarea certificatului de voluntariat însoțit de raportul de activitate;
* Păstrarea confidențialității și protecția datelor personale.

**3.2. Obligaţiile voluntarului:**

* Să respecte programul şi să îndeplinească la timp sarcinile primite din partea beneficiarului voluntariatului, conform anexei nr. 4 (Fișa de voluntariat) la prezentul contract, fără a obţine o contraprestaţie materială;
* Să respecte regulamentul de funcţionare al programului de voluntariat;
* Să prezinte supervizorului rapoartele de activitate completate corect şi la timp, precum şi să aducă la cunoştinţa acestuia toate problemele cu care se confruntă în desfăşurarea activităţii;
* Să participe la cursurile de instruire organizate, iniţiate sau propuse de către beneficiarul voluntariatului;
* Să cunoască şi să fie permanent la curent cu activităţile beneficiarului voluntariatului;
* Să ocrotească bunurile pe care le foloseşte în cadrul activităţii de voluntariat;
* Să aibă un comportament adecvat şi să trateze cu respect toate persoanele cu care vine în contact (conducerea/angajaţii/asistaţii, beneficiarului voluntariatului, alţi voluntari, etc.);
* Să cunoască şi să respecte procedurile, politicile şi regulamentele interne ale beneficiarului voluntariatului;
* Să prezinte la semnarea contractului de voluntariat adeverința de la medicul de familie care să ateste că este apt din punct de vedere medical pentru activitatea pe care o desfășoară. În cazul în care pentru desfășurarea anumitor activități sunt necesare documente suplimentare (analize medicale etc.) voluntarul se obligă să le prezinte;
* De a păstra confidențialitatea informațiilor la care are acces în cadrul activității de voluntariat, pe perioada desfășurării contractului de voluntariat și pe o perioadă de 2 ani după încetarea acestuia;
* De a anunța indisponibilitatea temporară de a presta activitatea de voluntariat în care este implicat.

**Art. 4. DREPTURILE ŞI OBLIGAŢIILE BENEFICIARULUI VOLUNTARIATULUI**

**4.1. Drepturile beneficiarului voluntariatului:**

* De a stabili organizarea și funcționarea activității de voluntariat;
* De a exercita controlul asupra modului de implementare a fișei de voluntariat prin coordonatorul de voluntari;
* De a exclude voluntarul din programele și proiectele în care desfăşoară activităţi de voluntariat, dacă acesta nu respectă prevederile prezentului contract;
* De a deţine toate drepturile asupra materialelor, rapoartelor, informaţiilor, documentaţiei şi a altor materiale scrise, create, colectate sau/şi produse de voluntar în perioada desfăşurării activităţilor care fac obiectul prezentului contract de voluntariat;
* De a verifica şi a superviza activitatea voluntarului prin persoane desemnate în acest sens;
* De a cere voluntarului rapoarte de activitate din care să reiasă îndeplinirea sarcinilor trasate;
* De a cere informaţii şi recomandări despre voluntar, altor persoane.

**4. 2. Obligaţiile beneficiarului voluntariatului:**

* Să-l trateze pe voluntar ca şi coleg cu drepturi egale;
* Să desemneze o persoană care să supervizeze activitatea voluntarului;
* Să asigure voluntarului un loc unde să-şi desfaşoare activitatea şi accesul la echipamentul şi consumabilele necesare derulării activităţii;
* Să asigure condiţii legale de protecţie a muncii în funcţie de natura şi caracteristicile activităţilor desfăşurate de voluntar;
* Să ramburseze voluntarului cheltuielile efectuate de acesta în timpul şi în legătură cu activităţile ce fac obiectul prezentului contract de voluntariat, care au fost prestabilite şi aprobate în acest sens.

**Art. 5. DURATA CONTRACTULUI**

**Durata prezentului contract este cuprinsă de la data semnării acestuia de către părțile contractante și până la data de \_\_\_\_\_\_\_\_\_\_**

**Art. 6. RĂSPUNDEREA CONTRACTUALĂ**

Neexecutarea sau executarea necorespunzătoare a obligaţiilor asumate prin prezentul contract atrage răspunderea părţii în culpă. Prezentul contract este supus prevederilor Codului Civil.

**Art. 7. MODIFICAREA, COMPLETAREA, RENEGOCIEREA CONTRACTULUI**

Modificarea sau completarea prezentului contract poate fi făcută prin acordul părţilor, prin act adiţional. Dacă pe parcursul executării prezentului contract intervine, independent de voinţa părţilor, o situaţie de natură să îngreuneze executarea obligaţiilor ce revin voluntarului, contractul va fi renegociat. Renegocierea contractului de voluntariat se va face la cererea scrisă a uneia dintre părţi, formulată în termen de 15 zile de la data la care a intervenit respectiva situaţie.

**Art. 8. ÎNCETAREA CONTRACTULUI**

Prezentul contract încetează în următoarele situaţii:

* La expirarea termenului pentru care este încheiat;
* Prin acordul părţilor;
* Denunţarea unilaterală din iniţiativa uneia dintre părţi, cu un preaviz de 15 zile, fără obligaţia prezentării motivelor;
* Dacă situaţia descrisă în art. 7 face imposibilă, executarea în continuare a contractului, acesta va fi reziliat de drept.
* Reziliere.

**Art. 9. LITIGII**

Litigiile izvorâte din încheierea, modificarea, executarea sau încetarea prezentului contract se soluționează pe cale amiabilă sau prin procedura de mediere, iar, în caz de nesoluționare, de către instanţele judecătoreşti competente.

Prezentul contract de voluntariat s-a încheiat în două exemplare, fiecare având aceeaşi valoare juridică.

**Beneficiarul voluntariatului, Voluntar,**

Direcţia de Asistenţă Socială Târgu Mureş

Numele \_\_\_\_\_\_\_\_\_\_\_\_\_\_\_

Director Executiv, Prenumele \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura \_\_\_\_\_\_\_\_\_\_\_\_\_\_\_

Şef serviciu FCRUASIP,

\_\_\_\_\_\_\_\_\_\_\_\_\_\_\_\_\_\_\_\_\_\_

Consilier juridic,

\_\_\_\_\_\_\_\_\_\_\_\_\_\_\_\_\_\_\_\_\_\_

Coordonatorul voluntarului,

\_\_\_\_\_\_\_\_\_\_\_\_\_\_\_\_\_\_\_\_\_\_